rejauldu/bengali-wikipedia huggingface dataset:
কুলি (    ;  ) হল লোকেশ কানাগরাজ পরিচালিত একটি ভারতীয় তামিল ভাষার অ্যাকশন থ্রিলার চলচ্চিত্র। কালনিথি মারানের সান পিকচার্স দ্বারা প্রযোজিত এই ছবিতে রজনীকান্তের পাশাপাশি অভিনয় করেছেন নাগার্জুন, উপেন্দ্র, সৌবিন শাহির, সত্যরাজ, শ্রুতি হাসান, রেবা মনিকা জন, মনীষা ব্লেসি এবং কালী ভেঙ্কট। ছবিতে, একজন প্রাক্তন কুলি ইউনিয়ন নেতা তার বন্ধুর মৃত্যুর তদন্ত করেন যা তাকে একটি অপরাধ সিন্ডিকেটের দিকে নিয়ে যায়।  ২০২৩ সালের সেপ্টেম্বরে থালাইভার ১৭১ শিরোনামে রজনীকান্তের প্রধান অভিনেতা হিসেবে ১৭১তম ছবি হিসেবে ছবিটি আনুষ্ঠানিকভাবে ঘোষণা করা হয়েছিল এবং ২০২৪ সালের এপ্রিলে আনুষ্ঠানিক শিরোনাম ঘোষণা করা হয়েছিল। মূল চিত্রগ্রহণটি পরের জুলাই মাসে চেন্নাইতে শুরু হয়, এরপর হায়দ্রাবাদ, বিশাখাপত্তনম, জয়পুর এবং ব্যাংককে মাঝে মাঝে অনুষ্ঠিত হয় এবং ২০২৫ সালের মার্চ মাসের মাঝামাঝি সময়ে শেষ হয়।  কুলি ১৪ আগস্ট ২০২৫ তারিখে বিশ্বব্যাপী মুক্তি পায় এবং সমালোচকদের কাছ থেকে মিশ্র এবং ইতিবাচক পর্যালোচনা লাভ করে।   অভিনয়শিল্পী    রজনীকান্ত — দেবরাজ “দেবা”  আক্কিনেনি নাগার্জুনা — সাইমন জেভিয়ার  কার্তিকেয় দেব — তরুণ সাইমন  উপেন্দ্র — কালীশা   সৌবিন শাহির — দয়াল / দিলীপ  সত্যরাজ — রাজশেখর  শ্রুতি হাসান — প্রীতি রাজশেখর  রচিতা রাম — কল্যানী দিলীপ  রেবা মনিকা জন — প্রিয়া রাজশেখর  মনীষা ব্লেসি — রাজশেখরের মেয়ে  কালী ভেঙ্কট — একজন গুপ্ত পুলিশ  ঋষিকান্ত — সাইমনের সহকারী  চার্লি — রাজশেখরের বন্ধু  তামিজ — একজন গুন্ডা  বাবুরাজ — একজন গুন্ডা  অজয় — জেভিয়ার  আমির খান — দাহা (ক্যামিও উপস্থিতি)  পূজা হেগড়ে — মনিকা (মনিকা গানে ক্যামিও উপস্থিতি)  শোভনা — দেবরাজের স্ত্রী (ক্যামিও উপস্থিতি)   উৎপাদন    মুক্তি    নাট্যধর্মী  ভারতের স্বাধীনতা দিবসের একদিন আগে, ২০২৫ সালের ১৪ আগস্ট "কুলি" প্রেক্ষাগৃহে মুক্তি পায় এবং হিন্দি ছবি "ওয়ার ২" এর সাথে সংঘর্ষে লিপ্ত হয় । মূল তামিল ভাষা ছাড়াও, ছবিটি তেলেগু, হিন্দি এবং কন্নড় ভাষায় ডাবিং সংস্করণ সহ মুক্তি পায়।  ছবিটি সেন্ট্রাল বোর্ড অফ ফিল্ম সার্টিফিকেশন থেকে "এ" সার্টিফিকেট (শুধুমাত্র প্রাপ্তবয়স্কদের জন্য) পেয়েছে, যা শিবা (১৯৮৯) এর পর রজনীকান্ত অভিনীত প্রথম ছবি এবং লোকেশের প্রথম "এ" সার্টিফিকেটপ্রাপ্ত ছবি।   হোম মিডিয়া  কুলির থিয়েটার-পরবর্তী স্ট্রিমিং স্বত্ব অ্যামাজন প্রাইম ভিডিও ₹ ১১০ কোটি (১৩ মিলিয়ন মার্কিন ডলার) দিয়ে অধিগ্রহণ করেছে বলে জানা গেছে। সান টিভি নেটওয়ার্ক ছবিটির স্যাটেলাইট স্বত্ব অধিগ্রহণ করেছে।    পাদটীকা     তথ্যসূত্র   বহিঃসংযোগ      বিষয়শ্রেণী:২০২৫-এর চলচ্চিত্র বিষয়শ্রেণী:২০২০-এর দশকের তামিল ভাষার চলচ্চিত্র বিষয়শ্রেণী:২০২৫-এর অ্যাকশন থ্রিলার চলচ্চিত্র বিষয়শ্রেণী:চোরাচালান সম্পর্কিত চলচ্চিত্র বিষয়শ্রেণী:লোকেশ কনকরাজ পরিচালিত চলচ্চিত্র বিষয়শ্রেণী:অনিরুদ্ধ রবিচন্দ্রন সুরারোপিত চলচ্চিত্র বিষয়শ্রেণী:কোভিড-১৯ মহামারীর কারণে স্থগিত চলচ্চিত্র বিষয়শ্রেণী:রামোজি ফিল্ম সিটিতে ধারণকৃত চলচ্চিত্র বিষয়শ্রেণী:চেন্নাইয়ে ধারণকৃত চলচ্চিত্র বিষয়শ্রেণী:হায়দ্রাবাদ, ভারতে ধারণকৃত চলচ্চিত্র বিষয়শ্রেণী:বিশাখাপত্তনমে ধারণকৃত চলচ্চিত্র বিষয়শ্রেণী:ভারতীয় মারপিটধর্মী রোমাঞ্চকর চলচ্চিত্র বিষয়শ্রেণী:সান পিকচার্স চলচ্চিত্র বিষয়শ্রেণী:তামিল ভাষার অ্যাকশন থ্রিলার চলচ্চিত্র বিষয়শ্রেণী:তামিল ভাষার ভারতীয় চলচ্চিত্র
জন কনরাড রাসেল, চতুর্থ আর্ল রাসেল (১৬ নভেম্বর ১৯২১ - ১৬ ডিসেম্বর ১৯৮৭), ১৯৩১ থেকে ১৯৭০ সাল পর্যন্ত ভিসকাউন্ট অ্যাম্বারলি নামে অভিহিত হন, তিনি ছিলেন দার্শনিক এবং গণিতবিদ বারট্রান্ড রাসেল (৩য় আর্ল) এবং তার দ্বিতীয় স্ত্রী ডোরা ব্ল্যাকের জ্যেষ্ঠ পুত্র। তার মধ্য নামটি ছিল লেখক জোসেফ কনরাডের প্রতি শ্রদ্ধাঞ্জলি, যাকে তার বাবা দীর্ঘদিন ধরে শ্রদ্ধা করতেন।Kevin Jackson, Constellation of Genius – 1922: Modernism and All That Jazz, p. 47, footnote 36 তিনি ছিলেন ঊনবিংশ শতাব্দীর ব্রিটিশ হুইগ প্রধানমন্ত্রী লর্ড জন রাসেলের প্রপৌত্র। ১৯৭০ সালের ২রা ফেব্রুয়ারি তার পিতার মৃত্যুর পর তিনি আর্ল পদবীর স্থলাভিষিক্ত হন।   কর্মজীবন  রাসেলের প্রাথমিক কর্মজীবন ছিল অসাধারণ। তিনি অন্যান্য সংস্থাগুলির সাথে ফাও- তেও কাজ করেছিলেন। তবে পরবর্তী জীবনে তিনি সিজোফ্রেনিয়ায় আক্রান্ত হন। এর ফলে তিনিই যুক্তরাজ্যের একমাত্র ব্যক্তি যিনি দুটি কারণে ভোট থেকে বঞ্চিত হন। প্রথমত, একজন লর্ড হওয়ার জন্য এবং দ্বিতীয়ত, পাগল হওয়ার জন্য। তিনি ১৮ জুলাই ১৯৭৮ সালে হাউস অফ লর্ডসে একটি বক্তৃতা দিয়েছিলেন যা এতটাই অদ্ভুত বলে বিবেচিত হয়েছিল যে এটিকে হ্যান্সার্ডের দ্বারা রেকর্ড না করা একমাত্র ভাষণ বলে দাবি করা হয়েছিল। যদিও এটি অনলাইন সংস্করণে অন্তর্ভুক্ত করা হয়েছে।at column 275.  যদিও তার লেখা শেষ অংশটি এতে নেই কিন্তু বাধা দেওয়ার পরে জোরে পড়তে ব্যর্থ হন।   তথ্যসূত্র    গ্রন্থপঞ্জি      বহিঃসংযোগ     বিষয়শ্রেণী:ক্যালিফোর্নিয়া বিশ্ববিদ্যালয়ের প্রাক্তন শিক্ষার্থী বিষয়শ্রেণী:রাসেল পরিবার বিষয়শ্রেণী:সিজোফ্রেনিয়ায় আক্রান্ত ব্যক্তি বিষয়শ্রেণী:হার্ভার্ড বিশ্ববিদ্যালয়ের প্রাক্তন শিক্ষার্থী বিষয়শ্রেণী:২০শ শতাব্দীর ব্রিটিশ সামরিক কর্মকর্তা বিষয়শ্রেণী:১৯৮৭-এ মৃত্যু বিষয়শ্রেণী:১৯২১-এ জন্ম বিষয়শ্রেণী:ডার্টিংটন হল স্কুলে শিক্ষিত ব্যক্তি
সাভার অধরচন্দ্র উচ্চ বিদ্যালয় ঢাকা জেলার সাভার উপজেলায় অবস্থিত একটি ঐতিহ্যবাহী শিক্ষাপ্রতিষ্ঠান। বিশিষ্ট শিক্ষানুরাগী, সমাজসেবক এবং তৎকালীন জমিদার বাবু রাখালচন্দ্র সাহা ১৯১৩ সালের ১০ জানুয়ারি সাভারের দক্ষিণ দড়িয়ারপুর এলাকায় তাঁর পিতা অধর চন্দ্র সাহার নামে বিদ্যালয়টি প্রতিষ্ঠা করেন। প্রতিষ্ঠালগ্ন থেকে অর্থাৎ ১৯১৩ সাল থেকে ১৯২৫ সাল পর্যন্ত প্রধান শিক্ষকের দায়িত্ব পালন করেন বাবু হরেন্দ্র নাথ ঘোষ। স্বাধীনতার পর ১৯৭২ সাল থেকে ১৯৯৮ সাল পর্যন্ত প্রধান শিক্ষকের দায়িত্ব পলন করেন আব্দুস সাত্তার মিয়া, পরবর্তীতে জগদীশ চন্দ্র রায় (ভারপ্রাপ্ত), আবুল বাশার (ভারপ্রাপ্ত), মোঃ আব্দুস সামাদ, মোঃ হারুন অর রশীদ (ভারপ্রাপ্ত) এবং বর্তমানে বিদ্যালয়টির প্রধান শিক্ষকের দায়িত্ব পালন করছেন রতন পিটার গোমেজ।  বিদ্যালয়টি ২৮ বিঘা জমির উপর প্রতিষ্ঠিত।শতবর্ষী অধরচন্দ্র উচ্চ বিদ্যালয় - দৈনিক সংগ্রাম (১৫ আগস্ট, ২০১৫) এটি বাংলাদেশের অন্যতম প্রাচীন একটি শিক্ষাপ্রতিষ্ঠান।  অবস্থান ঢাকা জেলার সাভার উপজেলাধীন দক্ষিণ দড়িয়ারপুরে অবস্থিত।  ব্যবস্থাপনা কৃতিত্ব তথ্যসূত্র  বিষয়শ্রেণী:ঢাকা জেলার বিদ্যালয় বিষয়শ্রেণী:সাভার উপজেলার শিক্ষাপ্রতিষ্ঠান বিষয়শ্রেণী:১৯১৩-এ প্রতিষ্ঠিত শিক্ষাপ্রতিষ্ঠান
‌‌কজরন , এছাড়াও কিজরন হিসাবে বানান করা হয়ে থাকে (ফার্সি: کجران), হচ্ছে আফগানিস্তানের দায়কুন্দি প্রদেশের একটি জেলা। ভৌগোলিক অবস্থান অনুযায়ী জেলাটির প্রায় ১,৮৮৬ বর্গ কিলোমিটার এলাকা জুড়ে অবস্থান করছে। ২০০৪ সালের আদমশুমারীর হিসাব অনুযায়ী এখানকার জনসংখ্যা প্রায় ২৬,২২৫ জন এর মত।  ২০০৪ সালে দক্ষিণের প্রতিবেশী প্রদেশ উরজগান থেকে জেলাটি স্থানান্তর করা হয়। রাজধানী কজরান প্রায় ১৩৪৬ মিটার উচ্চতায় অবস্থান করছে।   চিত্রশালা  উইকিমিডিয়া কমন্স থেকে আপলোডকৃত কিছু ছবি:   তথ্যসূত্র    বহিঃসংযোগ   ২০০৭ সালে জেলা উন্নয়ন পরিকল্পনা সারসংক্ষেপ   বিষয়শ্রেণী:দায়কুন্দি প্রদেশের জেলা
থাম্ব|319x319পিক্সেল সামসাটার লুসিয়ান সিরিয়ার একজন ব্যঙ্গ সাহিত্য রচয়িতা এবং অলঙ্কারশাস্ত্র পারদর্শী ছিলেন। তিনি হাস্যকর কুসংস্কার, ধর্মীয় গোঁড়ামি এবং ভৌতিক বিশ্বাস নিয়ে ব্যঙ্গ করার জন্য বিখ্যাত ছিলেন। যদিও তার স্বদেশী ভাষা সিরিয়াক ছিল কিন্তু তার যাবতীয় সাহিত্য কর্ম প্রাচীন গ্রীক ভাষায় লিখিত।  এ পর্যন্ত লুসিয়ান এর সম্পর্কে যা কিছু জানা গেছে সবই তার রচনা থেকে। যদিও তার ব্যঙ্গাত্মক রচনা থেকে বেশি কিছু জানা সম্ভব হয়নি। তার 'দ্যা ড্রিম' ভাষণ অনুযায়ী তিনি সিরিয়ার সুদূর রোমান প্রদেশের ইউফ্রেটিস নদীর কিনারে অবস্থিত সামসাটা গ্রামের এক মধ্যবিত্ত পরিবারের ছেলে। যুবক লুসিয়ান তার চাচার কাছে শিক্ষানবিশ ভাস্কর ছিলেন। কিন্তু ভাস্কর্যশিল্পে ব্যর্থ হয়ে লনিয়াতে পালিয়ে যান শিক্ষান্বেষণে।অতঃপর তিনি একজন অস্থায়ী অধ্যাপক হিসেবে পুরো রোম জুড়ে বিভিন্ন বিশ্ববিদ্যালয়ে ভ্রমণ করেন। শিক্ষক হিসেবে যথেষ্ট খ্যাতি এবং সম্পদ অর্জনের পর অবশেষে তিনি এথেন্সে স্থায়ীভাবে বাস করেন প্রায় এক দশকের মতো। এসময় তিনি তার বেশিরভাগ সাহিত্যচর্চা করেছিলেন। শেষ বয়সে তিনি মিশরের একজন উচ্চপদস্থ সরকারী কর্মকর্তা হিসেবে নিয়োগপ্রাপ্ত হন। এরপর ঐতিহাসিক প্রেক্ষাপটে তার আর কোনো তথ্য পাওয়া যায়নি।  লুসিয়ানের রচনাসমূহ বেশ জনপ্রিয় ছিল পুরাকাল থেকে। প্রায় আশিটারও বেশি রচনা এখন পর্যন্ত টিকে আছে এবং তার সমসাময়িক লেখকদের থেকে অধিক মান সম্পন্ন লেখা হিসেবে বিবেচিত। তার সবচেয়ে বিখ্যাত সাহিত্যকর্ম "এ ট্রু স্টোরি" একটি ব্যঙ্গধর্মী রচনা কল্পকাহিনী লেখকদের নিয়ে। এসব কল্পকাহিনী পরবর্তী সময়ে 'সাইন্স ফিকশন' হিসেবে পরিচিত। লুসিয়ান প্রাহসনিক সংলাপ রীতির প্রবর্তক যা কিনা গতানুগতিক প্লেটোনিক ডায়ালগ এর ব্যঙ্গকাব্য। তার সংলাপ "দ্যা লাভার অফ লাইজ" অতিপ্রাকৃতে বিশ্বাসীদের ব্যঙ্গ করে লিখেছিলেন এবং এতে রয়েছে "দ্যা সরচারার্স এপ্রেনটাইস" এর সবচেয়ে পুরাতন সংস্করণ। লুসিয়ান অনেক ব্যঙ্গরচনা লিখেছিলেন চিরাচরিত ঈশ্বর বিষয়ক গল্প নিয়ে। যেমন, "দ্যা ডায়ালগ অফ দ্যা গডস", "ইকারোমেনিপ্পাস", "জিউস রেন্টস", "জিউস ক্যাটেকাইজড" এবং "দ্যা পার্লামেন্টে অফ দ্যা গডস"।  বিষয়শ্রেণী:লেখক বিষয়শ্রেণী:১২৫-এ জন্ম বিষয়শ্রেণী:২য় শতাব্দীতে মৃত্যু
দ্য রেলওয়ে মেন: দ্য আনটোল্ড স্টোরি অফ ভোপাল ১৯৮৪ হল একটি ২০২৩ সালে মুক্তিপ্রাপ্ত ভারতীয় হিন্দি ভাষার ঐতিহাসিক নাটক স্ট্রিমিং টেলিভিশন মিনিসিরিজ। এটি রেল কর্মীদের সম্পর্কে যারা ১৯৮৪ সালে ভোপালে রাসায়নিক কোম্পানি ইউনিয়ন কার্বাইড ইন্ডিয়া লিমিটেডের প্ল্যান্টে বিষাক্ত গ্যাস লিকের সময় অনেক জীবন বাঁচিয়েছিল। এটি যশ রাজ ফিল্মস এন্টারটেইনমেন্ট]] (যশ রাজ ফিল্মসের স্ট্রিমিং বিভাগ) দ্বারা প্রযোজিত এবং এতে অভিনয় করেছেন আর. মাধবন, কে কে মেনন, দিব্যেন্দু এবং বাবিল খান। সানি হিন্দুজা এবং জুহি চাওলা মেহতা পার্শ্ব চরিত্রে অভিনয় করেছেন।  নাটকটি ২০২১ সালের ডিসেম্বর থেকে ২০২২ সালের মে পর্যন্ত চিত্রায়িত হয়, ২০২৩ সালের ১৮ নভেম্বর নেটফ্লিক্সে চারটি পর্বে প্রকাশিত হয়।  তথ্যসূত্র  বিষয়শ্রেণী:নেটফ্লিক্সের হিন্দি ভাষার মৌলিক অনুষ্ঠান বিষয়শ্রেণী:নেটফ্লিক্সের টেলিভিশন ধারাবাহিক
ক্যারল পটার ছিলেন একজন অস্ট্রেলীয় অভিনেত্রী যিনি অস্ট্রেলীয় টেলিভিশনের প্রথম দিকে তার কাজের জন্য সবচেয়ে বেশি পরিচিত।  তিনি ইংল্যান্ডে জন্মগ্রহণ করেন এবং ১৯৫৭ সালে অস্ট্রেলিয়ায় চলে যান। ১৫ বছর বয়সে দ্য গভর্নেস -এ তার টিভি অভিষেক হয়েছিল।  তিনি পরিচালক উইলিয়াম স্টার্লিংকে বিয়ে করেছিলেন।   তথ্যসূত্র    বহিঃসংযোগ    আইএমডিবি -তে ক্যারল পটার  বিষয়শ্রেণী:অস্ট্রেলীয় অভিনেত্রী
উজরিপোর্ট টিভি উজবেকিস্তানের একটি বেসরকারি টিভি চ্যানেল। চ্যানেলটি উজবেকিস্তানে ২৮ এপ্রিল, ২০১৪ তে যাত্রা শুরু করে। চ্যানেলটির মালিক বেসরকারি উজবেক সংবাদসংস্থা উজরিপোর্ট। চ্যানেলটি রুশ, উজবেক ও ইংরেজি ভাষায় সম্প্রচার কার্যক্রম প্রচার করে থাকে। চ্যানেলটি উজবেকিস্তানে ফিফা বিশ্বকাপ ২০১৮ সম্প্রচার করেছিল। এছাড়াও, চ্যানেলটি উজবেকিস্তানে উয়েফা চ্যাম্পিয়নস লিগ, উয়েফা ইউরোপা লিগ ও উয়েফা ইউরোপিয়ান বাছাইপর্বের সম্প্রচার সত্ত্ব লাভ করেছে।   তথ্যসূত্র   বিষয়শ্রেণী:২০১৪-এ প্রতিষ্ঠিত টেলিভিশন চ্যানেল ও স্টেশন বিষয়শ্রেণী:সরকারি সম্প্রচার বিষয়শ্রেণী:রুশ ভাষার টেলিভিশন স্টেশন
থাম্ব|গার্ডিয়ানস অব রিলিজিয়ন অর্গানাইজেশনের পতাকা (২০১৮-২০২৫) গার্ডিয়ান অব রিলিজিয়ন অর্গানাইজেশন বা তানজিম হুররাস আদদীন (  ) হল আল-কায়েদার সাথে সংযুক্ত একটি সশস্ত্র বিদ্রোহী গোষ্ঠী, যারা সিরিয়ার গৃহযুদ্ধে আসাদ সরকারের বিরুদ্ধে লড়াই করছে। গ্রুপের প্রধান আবু হুমাম আল শামি পূর্বে হায়াত তাহরির আল-শাম ও ২০১৩ থেকে ২০১৬ পর্যন্ত আল কায়েদার সিরীয় শাখা  আল-নুসরা ফ্রন্টের সদস্য ছিলেন।  সংগঠনটির শুরা কাউন্সিলের সদস্য আবু জিলবাব তুবাসি ও আবু খাদিজা আল উর্দুনি ২০১৬ সালে জাবহাতু ফাতাহ আল শাম আল-কায়েদা থেকে বিচ্ছিন্ন হওয়ার কারণে জাবহাত ত্যাগ করেন।  গোষ্ঠীটি অন্যান্য বিদ্রোহী গোষ্ঠীর বিরুদ্ধে লড়াইকে প্রত্যাখ্যান করে। তবে ২০২০ সালের ১৭ জুন থেকে ২৬ জুন পর্যন্ত হায়াত তাহরির আল-শামের সাথে কিছু বিষয়ে উত্তেজনা তৈরি হয়।   তথ্যসূত্র   বিষয়শ্রেণী:সালাফি জিহাদি দল বিষয়শ্রেণী:কুতুবি সংগঠন বিষয়শ্রেণী:সিরিয়ার জিহাদি দল বিষয়শ্রেণী:ইরাকের জিহাদি দল বিষয়শ্রেণী:আল-কায়েদার শাখা বিষয়শ্রেণী:অস্ট্রেলিয়া কর্তৃক সন্ত্রাসী হিসেবে চিহ্নিত সংগঠন
অরুণ শর্মা () অসমের নাট্যকার, উপন্যাসিক, প্রবন্ধ লেখক, কবি তথা অনাতর শিল্পী ছিলেন। তিনি শ্রী নিবারণ ভট্টাচার্য নাটকের জন্য বিখ্যাত। ১৯৯৭ সালে তিনি আশির্বাদের রং শীর্ষকের জন্য সাহিত্য একাডেমী পুরস্কার লাভ করেন। তিনি ৫০ অধিক অনাতর নাটক ও অনাতর রূপক রচনা করেছেন। তিনি পদ্মশ্রী পুরস্কার লাভ করেছেন।   প্রারম্ভিক জীবন  ১৯৩১ সালে অসমের ডিব্রুগড় জেলার সেন্দুরি আলী নামক স্থানে অরুণ শর্মার জন্ম হয়। তার পিতার নাম তিলক চন্দ্র শর্মা ও মাতার নাম নর্মদা কুমারী দেবী। তার পিতা সেই সময়ে দ্য টাইমস্ অফ ইন্ডিয়ার সম্পাদক ছিলেন। ১৯৩৫ সালে তার পরিবার হেমলগুরি নামক স্থানে স্থানান্তর হন। গান্ধিজীর আদর্শে অণুপ্রাণিত হয়ে তার পিতা নিজেকে কৃষি ও সমাজসেবা মূলক কাজে জড়িত রাখেন। তিনি তেজপুর সরকারী উচ্চতর মাধ্যমিক বিদ্যালয়ে শিক্ষাগ্রহণ করেন ও ১৯৪৮ সালে প্রবেশিকা পরীক্ষায় উর্ত্তীন হয়ে গুয়াহাটির কটন কলেজে নামভর্ত্তি করেন। কলেজে অধ্যয়ন করার সময় থেকে তিনি কবিতা ও নাটক রচনা আরম্ভ করেন।   কর্মজীবন  ১৯৫৮ সালে দ্য আসাম ট্রিবিউন নামক ইংরেজি খবরের কাগজের সহিত জড়িত হয়ে তিনি প্রথম কর্মজীবনে প্রবেশ করেন । পরবর্তী সময়ে তিনি এই খবরের কাগজের সহকারী সম্পাদক ছিলেন। ১৯৫৫ সালে তিনি হালেমলৈ নামক স্থানে স্থিত এম.সি.ডি বিদ্যালয়ের সহকারী অধ্যক্ষের পদে যোগদান করেন। ১৯৬০ সালে তিনি গুয়াহাটির অল ইন্ডিয়া রেডিওতে যোগদান করেন। প্রথমে তিনি গুয়াহাটি অল ইন্ডিয়া রেডিওয়ের প্রযোজক ছিলেন তারপর তিনি জৈষ্ঠ প্রযোজকের পদে নিযুক্ত ছিলেন। ১৯৬৯ সালে লন্ডন বি.বি.সি রেডিও প্রোগ্রাম প্রডাকশনের উপরে ৬মাসের প্রশিক্ষণ নেয়। ১৯৭০ ও ১৯৮০ সালে তিনি আকাশবানী কেন্দ্রের নাটক বিভাগের সহায়ক ছিলেন। এই সময়ে তিনি ৪৭টি নাটক ও গুয়াহাটি আকাশবানী কেন্দ্র ও অল ইন্ডিয়া রেডিও নেশনেল প্রোগ্রামের জন্য তিনি যথেষ্ট অনাতর তথ্যচিত্র রচনা ও নির্দেশনা করেন। তিনি এই তথ্যচিত্রের জন্য তিনিটি শ্রেষ্ঠ আন্তঃরাষ্ট্রীয় পুরস্কার লাভ করেন। ১৯৮৬ সন থেকে ১৯৮৯ সন পর্যন্ত তিনি ডিব্রুগড় আকাশবানী কেন্দ্রের সঞ্চালক পদে কার্যনিবাহ করেন। ১৯৯০ সালে তিনি শিলংয়ের অল ইন্ডিয়া রেডিও নর্থ ইষ্ট সার্ভিসের সঞ্চালকের পদ থেকে অবসর গ্রহণ করেন।   তথ্যসূত্র    বহিঃসংযোগ   বিষয়শ্রেণী:১৯৩১-এ জন্ম বিষয়শ্রেণী:পদ্মশ্রী প্রাপক বিষয়শ্রেণী:অসমীয়া ভাষার লেখক বিষয়শ্রেণী:ভারতীয় ঔপন্যাসিক বিষয়শ্রেণী:জীবিত ব্যক্তি বিষয়শ্রেণী:অসম উপত্যকা সাহিত্য পুরস্কার প্রাপক বিষয়শ্রেণী:২০শ শতাব্দীর ভারতীয় ঔপন্যাসিক বিষয়শ্রেণী:২০১৭-এ মৃত্যু বিষয়শ্রেণী:ডিব্রুগড় জেলার ব্যক্তি বিষয়শ্রেণী:ভারতীয় পুরুষ ঔপন্যাসিক বিষয়শ্রেণী:সাহিত্য ও শিক্ষায় পদ্মশ্রী প্রাপক বিষয়শ্রেণী:ভারতীয় পুরুষ নাট্যকার বিষয়শ্রেণী:২০শ শতাব্দীর ভারতীয় নাট্যকার বিষয়শ্রেণী:অসমীয়া সাহিত্য আকাদেমি পুরস্কার বিজয়ী বিষয়শ্রেণী:সংগীত নাটক অকাদেমি পুরস্কার প্রাপক বিষয়শ্রেণী:অসমীয়া ভাষার নাট্যকার বিষয়শ্রেণী:আসামের নাট্যকার
জোশুয়া চার্লস টং (জন্ম: ১৫ নভেম্বর ১৯৯৭) একজন ইংরেজ ক্রিকেটার যিনি ইংল্যান্ড টেস্ট দল এবং নটিংহ্যামশায়ারের হয়ে খেলেন এবং পূর্বে ওরচেস্টারশায়ারের প্রতিনিধিত্ব করেছিলেন। তিনি একজন ডানহাতি ফাস্ট-মিডিয়াম পেস বোলার যিনি ডানহাতে ব্যাটও করেন।   খেলোয়াড়ি জীবন  ২০১৬ সালের মার্চ মাসে অক্সফোর্ড এমসিসি বিশ্ববিদ্যালয়ের বিপক্ষে ওরচেস্টারশায়ারের হয়ে টং তার প্রথম-শ্রেণীর ক্রিকেটে অভিষেক করেন। ৫ মে ২০১৭ তারিখে, ২০১৭ সালের রয়্যাল লন্ডন ওয়ানডে কাপে ওরচেস্টারশায়ারের হয়ে তার লিস্ট এ ক্রিকেটে অভিষেক হয়।  ২০২৩ সালের মে মাসে, আয়ারল্যান্ডের বিপক্ষে তাদের একমাত্র টেস্ট ম্যাচের জন্য টং ইংল্যান্ডের একাদশে জায়গা করে নেন। ১ জুন ২০২৩ সালে আয়ারল্যান্ডের বিপক্ষে ইংল্যান্ডের হয়ে তার টেস্ট অভিষেক হয়। ২ জুন ২০২৩ তারিখে, টং তার প্রথম টেস্ট উইকেট নেন এবং ৫-৬৬ রানে বোলিং ইনিংস শেষ করেন।  ওরচেস্টারশায়ারের সতীর্থরা টংকে স্নেহ করে 'জিভি বয়' নামে ডাকত। তিনি ২০২৩ সালের জুলাই মাসে নটিংহ্যামশায়ারের সাথে তিন বছরের চুক্তিতে স্বাক্ষর করেন।  ২০২৫ সালের জানুয়ারিতে অস্ট্রেলিয়া সফরের জন্য ইংল্যান্ড লায়ন্স দলে তাকে অন্তর্ভুক্ত করা হয়েছিল।  ২০২৪ সালের পুরো ইংলিশ কাউন্টি মৌসুমে ইনজুরির কারণে খেলতে না পারা টাং ২০২৫ কাউন্টি চ্যাম্পিয়নশিপের উদ্বোধনী রাউন্ডে ডারহামের আট উইকেটের জয়ে নটিংহ্যামশায়ারের হয়ে অভিষেক করেন। তিনি নিজ দলের প্রথম ইনিংসে ৫৫ রান করে প্রথম প্রথম-শ্রেণীর অর্ধশতক করেন এবং প্রতিপক্ষের দ্বিতীয় ইনিংসে ৫/৬৬ নিয়ে পাঁচ উইকেট লাভ করেন।   তথ্যসূত্র    বহিঃসংযোগ      বিষয়শ্রেণী:টেস্ট ক্রিকেট অভিষেকে ৫ উইকেট লাভকারী ক্রিকেটার বিষয়শ্রেণী:নটিংহ্যামশায়ারের ক্রিকেটার বিষয়শ্রেণী:ওরচেস্টারশায়ারের ক্রিকেটার বিষয়শ্রেণী:ইংল্যান্ডের টেস্ট ক্রিকেটার বিষয়শ্রেণী:ইংরেজ ক্রিকেটার বিষয়শ্রেণী:জীবিত ব্যক্তি বিষয়শ্রেণী:১৯৯৭-এ জন্ম বিষয়শ্রেণী:২১শ শতাব্দীর ইংরেজ পুরুষ ক্রীড়াবিদ
থাম্ব|অর্না দোনাথ  অর্না দোনাথ ( হিব্রু ভাষায়: אורנה דונת; জন্ম অক্টোবর ১৫, ১৯৭৬) হচ্ছেন একজন ইসরায়েলি সমাজবিজ্ঞানী, প্রভাষিকা, লেখিকা এবং নারীবাদী কর্মী। তিনি তেল আভিভ বিশ্ববিদ্যালয়, বেন গুরিয়ন বিশ্ববিদ্যালয় এবং তেল আভিভ-ইয়াফো একাডেমিক কলেজে শিক্ষকতা করেন। তার অধ্যয়নের ক্ষেত্রটি মহিলাদের উপর প্রক্ষেপিত সামাজিক প্রত্যাশার উপর মনোনিবেশ করে, যারা মা এবং যারা নয়, বিশেষ করে পছন্দ অনুযায়ী।   জীবনী  দোনাথ দুই কন্যার মধ্যে দ্বিতীয় রামাত হাসরনে জন্মগ্রহণ করেন। তার মা কম্পিউটারে আছেন, এবং তার বাবা একজন ব্যবসায়িক পরামর্শদাতা। তিনি ২০০৭ সালে তেল আভিভ বিশ্ববিদ্যালয়ে সমাজবিজ্ঞান এবং নৃতত্ত্বে এমএ সম্পন্ন করেন। তার থিসিস খুব প্রসব-পন্থী ইসরায়েলি সমাজে স্বেচ্ছায় নিঃসন্তানতার সাথে মোকাবিলা করেছিল। তিনি মাতৃত্বের জন্য অনুশোচনা করার বিষয়ে তেল আবিব বিশ্ববিদ্যালয়ে পিএইচডি সম্পন্ন করতে থাকেন। গবেষণার দুটি কাজই বইতে রূপান্তরিত হয়েছিল: অনুশোচনা মাতৃত্ব (২০১৭), এবং মিমেনি ভাহাল:ভীরা বেহাইম ব্লি ইয়েলাদিম বেই ইসরায়েল (আমার জিনিস নয়: ইসরায়েলে সন্তান ছাড়া বেঁচে থাকার পছন্দ ממני והלאה: בחירה בחיים בלי ילדים בישראל; হাকিবুতজ হামুচাদ ২০১১)। পিএইচডি করার পর, দোনাথ বেন গুরিয়ন বিশ্ববিদ্যালয়ে, সেন্টার ফর উইমেন্স স্টাডিজ অ্যান্ড অ্যাডভান্সমেন্টে একটি পোস্ট-ডক অ্যাপয়েন্টমেন্ট চালিয়ে যান।  ২০১১ সালে যখন মিমেনি ভাহালা প্রকাশিত হয়, তখন ইসরায়েলে এই ধরনের প্রথম গবেষণা করা হয়। এই গবেষণা ইসরায়েলি সমাজের অন্যতম প্রিয় পৌরাণিক কাহিনীকে ক্ষুণ্ণ করেছে - যে সন্তান ধারণ করা ভাগ্যের বিষয়, পছন্দের বিষয় নয়। দোনাথ সমাজতাত্ত্বিক এবং নৃতাত্ত্বিক উভয় লেন্স ব্যবহার করে সন্তান না রাখার জন্য মহিলাদের পছন্দগুলি বিশ্লেষণ করেছিলেন, এই পছন্দটিকে একটি সুলভ উপায়ে ব্যাখ্যা করার লক্ষ্য নিয়ে। বইটিতে, তিনি মানব প্রজননের ইতিহাস এবং কীভাবে প্রজনন নিয়ন্ত্রণ এবং ক্ষমতায় থাকা ব্যক্তিদের দ্বারা পরিচালিত হয় তার একটি সংক্ষিপ্ত বিবরণ প্রদান করেছেন। তিনি শৈশবের ধারণাটিও পর্যালোচনা করেন, এবং সময়ের সাথে সাথে এটি কীভাবে বিকশিত হয়েছে, এবং উপসংহার টেনেছেন যে ইসরায়েলে, পরিবারের ধারণা এবং কাঠামোর বিভিন্ন পরিবর্তন সত্ত্বেও, নিঃসন্তানতা একটি পছন্দ হিসাবে রয়ে গেছে যা দুর্দান্ত কলঙ্ক বহন করে, এবং সন্তান না হওয়ার পছন্দকে বৈধ হিসাবে দেখার আগে অনেক পথ যেতে হবে। দোনাথ তার কাজের উপর জোর দিয়েছিলেন স্বেচ্ছায় নিঃসন্তানতা এবং "সন্তানবিহীন জীবনের" মধ্যে, তিনি উল্লেখ করেছিলেন যে দু'জন একই জিনিস নয়, পাশাপাশি অ্যান্টিনেটালিজম থেকে পছন্দকে আলাদা করা, যা প্রজননের ক্ষেত্রে দার্শনিক বা আদর্শগত আপত্তি, যে কেউ দ্বারা, এবং কেবল একটি ব্যক্তিগত পছন্দ নয় যা বিভিন্ন কারণে করা যেতে পারে।   তথ্যসূত্র   বিষয়শ্রেণী:তেল আবিব বিশ্ববিদ্যালয়ের প্রাক্তন শিক্ষার্থী বিষয়শ্রেণী:ইসরায়েলি লেখক বিষয়শ্রেণী:ইসরায়েলি সমাজবিজ্ঞানী বিষয়শ্রেণী:তেল আবিবের ব্যক্তি বিষয়শ্রেণী:জীবিত ব্যক্তি বিষয়শ্রেণী:১৯৭৬-এ জন্ম বিষয়শ্রেণী:ইসরায়েলি লেখিকা
শন এডওয়ার্ড মার্শ (; (জন্ম: ৯ জুলাই ১৯৮৩) একজন অস্ট্রেলিয়ান ক্রিকেটার যিনি অস্ট্রেলিয়ান ঘরোয়া ক্রিকেট ওয়েষ্টার্ণ ওয়ারিয়র্সের হয়ে খেলে থাকেন। এছাড়াও তিনি অস্ট্রেলিয়া জাতীয় দলের হয়ে টেস্ট, একদিনের আন্তর্জাতিক এবং টুয়েন্টি২০ আন্তর্জাতিক খেলে থাকেন। তার ডাকনাম হল সস। তিনি হলেন একজন বাহাতি উদ্বোধণী ব্যাটসম্যান এবং দলের অতিরিক্ত বোলার হিসেবে একজন স্পিন বোলার।   প্রাথমিক জীবন  মার্শ এবং তার ছোট ভাই মিচেল মার্শ পার্থের ওয়েসলি কলেজে পড়াশোনা করেন এবং সেখানে চমৎকার ক্রিকেট খেলার সাথে সম্পৃক্ত হন। ১৯৯৮ সালে শন পাবলিক স্কুল এসোসিয়েশন কর্তৃক আয়োজিত ডারলট কাপ ক্রিকেট প্রতিযোগিতায় সর্বোচ্চ গড় (২১০) করে রেকর্ড গড়েন এবং এটি বিগত ১০ বছর পরে রেকর্ড ভেঙে নতুন রের্কড সৃষ্টি করেন।   সেন্ট্রাল ল্যাঙ্কাশায়ার লিগ  ২০০৪ সালে মার্শ ওয়ালসডেন ক্রিকেট ক্লাবের সাথে চুক্তিবদ্ধ হন। যদিও তারা স্টিভ ওয়াহ এর অবসরের পরে অস্ট্রেলিয়ার উদীয়মান ক্রিকেটারদের সন্ধানে করছিলেন। তাদের ধারণা ছিল যে; মার্শ আাগমী প্রজন্মের একজন তরুণ উদীয়মান খেলোয়াড় হিসেবে প্রতিষ্ঠিত হবে। কারণ মার্শ ১১৩৯ রান করেন ৫৬.৯৫ ব্যাটিং গড় এবং বোলার হিসেবে তিনি ১৭.৭৬ গড়ে ৪৬ উইকেট লাভ করেন।   ইন্ডিয়ান প্রিমিয়ার লিগ কর্মজীবন  ২০০৮ সালের ইন্ডিয়ান প্রিমিয়ার লিগে কিংস এলেভেন পাঞ্জাব দলের উদ্বোধনী ব্যাটসম্যান হিসেবে খেলেন। উদ্বোধনী টুর্নামেন্টের চার ম্যাচে অনুপস্থিত থাকা সত্ত্বেও মার্শ রাজস্থান রয়ালস এর বিরুদ্ধে একটি শতক সহ টুর্নামেন্টের লিগ পর্যায়ে সর্বাধিক রান সংগ্রহকারী ছিলেন। তিনি ২০০৮ সালের আইপিএল টুর্নামেন্ট এর সর্বাধিক রান সংগ্রহ করার জন্য কমলা টুপি লাভ করেন। শন মার্শ ক্রিকেট মহাতারকাদের সঙ্গে যেমন সনাথ জয়সুরিয়া, কুমার সাঙ্গাকারা, গ্লেন ম্যাকগ্রা এবং শেন ওয়ার্ন সাথে যুক্ত হন এবং ক্রিকেট ওয়েবসাইট ক্রিকইনফো তাদের নির্বাচিত উদ্বোধনী আইপিএলে স্বপ্নের দল বলে ঘোষণা করেন। এছাড়াও অন্যান্য তরুণ প্রতিভাদের মধ্যে গৌতম গম্ভীর এবং ইউসুফ পাঠান, রোহিত শর্মা ছিলেন।   আন্তর্জাতিক ক্যারিয়ার  thumb|right|শন মার্শ এর ওয়ানডে পারফরম্যান্সের একটা গ্রাফ। বার প্রতিটি ইনিংসে রান (নীল বার দ্বারা আউট, কমলা বার দ্বারা অপরাজিত) এবং লাল বার দ্বারা প্রতিটি ইনিংস ব্যাটিং গড় দেখান হয়েছে।   ব্যক্তিগত জীবন  ২০০৭ সালের নভেম্বরে তার সতীর্থ সাথে লূক পমেরবার্চ এর সাথে পানীয় মদ সেবন করার জন্য দুটি ম্যাচে স্থগিত করা হয়েছিল।   তথ্যসূত্র    বহিঃসংযোগ   Cricket Archive Profile of Shaun Marsh  CricInfo Profile of Shaun Marsh  বিষয়শ্রেণী:১৯৮৩-এ জন্ম বিষয়শ্রেণী:জীবিত ব্যক্তি বিষয়শ্রেণী:অস্ট্রেলিয়ার একদিনের আন্তর্জাতিক ক্রিকেটার বিষয়শ্রেণী:অস্ট্রেলিয়ার টুয়েন্টি২০ আন্তর্জাতিক ক্রিকেটার বিষয়শ্রেণী:২০১৯ ক্রিকেট বিশ্বকাপের ক্রিকেটার বিষয়শ্রেণী:অস্ট্রেলিয়ার টেস্ট ক্রিকেটার বিষয়শ্রেণী:অস্ট্রেলীয় ক্রিকেটার বিষয়শ্রেণী:পশ্চিম অস্ট্রেলিয়া থেকে আগত ক্রিকেটার বিষয়শ্রেণী:টেস্ট ক্রিকেট অভিষেকে সেঞ্চুরি করা ক্রিকেটার বিষয়শ্রেণী:গ্ল্যামারগনের ক্রিকেটার বিষয়শ্রেণী:পাঞ্জাব কিংসের ক্রিকেটার বিষয়শ্রেণী:পার্থ স্কর্চার্সের ক্রিকেটার বিষয়শ্রেণী:ওয়েস্টার্ন অস্ট্রেলিয়ার ক্রিকেটার বিষয়শ্রেণী:মেলবোর্ন রেনেগেডসের ক্রিকেটার বিষয়শ্রেণী:২১শ শতাব্দীর অস্ট্রেলীয় পুরুষ ক্রীড়াবিদ
গ্রাগ্স-পা-দোন-গ্রুব () তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের আশিতম দ্গা'-ল্দান-খ্রি-পা বা প্রধান ছিলেন।   সংক্ষিপ্ত জীবনী  গ্রাগ্স-পা-দোন-গ্রুব তিব্বতের দক্ষিণ আমদো অঞ্চলে জন্মগ্রহণ করেন। যৌবনে তিনি দ্রেপুং বৌদ্ধবিহার বিশ্ববিদ্যালয়ের গোমাং মহাবিদ্যালয়ে এবং গ্যুমে তন্ত্র মহাবিদ্যালয়ে শিক্ষালাভ করেন। পরবর্তীকালে তিনি গ্যুমে তন্ত্র মহাবিদ্যালয় এবং দ্গা'-ল্দান বৌদ্ধবিহারের ব্যাং-র্ত্সে () মহাবিদ্যালয়ের প্রধানের দায়িত্ব লাভ করেন। ১৮৬৪ খ্রিষ্টাব্দে দ্পাল-ল্দান-দোন-গ্রুব () নামক দ্গা'-ল্দান বৌদ্ধবিহারের শার-র্ত্সে () মহাবিদ্যালয়ের তৎকালীন প্রধান তিব্বত থেকে দলাই লামার শাসন এবং পাঞ্চেন লামা ও ব্লো-ব্জাং-ম্খ্যেন-রাব-দ্বাং-ফ্যুগ নামক তৎকালীন তিব্বতের রাজপ্রতিনিধির কর্তৃত্বের অবসানের জন্য সচেষ্ট হন।  কিন্তু ব্লো-ব্জাং-ম্খ্যেন-রাব-দ্বাং-ফ্যুগ ও অন্যান্য মন্ত্রীরা দ্পাল-ল্দান-দোন-গ্রুবকে গ্রেপ্তার করতে গেলে তিনি পালিয়ে যান ও পরে তাকে হত্যা করা হয়। এই ঘটনায় বহু ভিক্ষুকে গ্রেপ্তার করা হয়, কিন্তু গ্রাগ্স-পা-দোন-গ্রুবের প্রচেষ্টায় তারা মুক্তিলাভ করেন।Maher, Derek. 2005. "The Twelfth Dalai Lama, Trinle Gyatso." In Brauen, Martin, ed. The Dalai Lamas: A Visual History. London: Serindia, pp. 134-135. ১৮৭০ খ্রিষ্টাব্দে তিনি দ্গা'-ল্দান বৌদ্ধবিহারের আশিতম প্রধান হিসেবে নির্বাচিত হন এবং সাত বছর এই পদে থাকেন। এই সময় তিনি দ্বাদশ দলাই লামার শিক্ষক হিসেবে দায়িত্ব পালন করেন।   তথ্যসূত্র   আরো পড়ুন Khetsun Sangpo. 1973. Biographical Dictionary of Tibet and Tibetan Buddhism. Dharamsala: LTWA, Vol. 6, p. 208.       বিষয়শ্রেণী:গানদেন ত্রিপা
অলুবিহারে শিলা মন্দির বা মাতলে অলুবিহার হলো একটি পবিত্র বৌদ্ধ মন্দির যা শ্রীলঙ্কার মাতলে জেলার অলুবিহারে অবস্থিত। পাহাড়ে ঘেরা, মন্দিরটি ক্যান্ডি থেকে ৩০ কিমি উত্তরে মাতলে-দম্বুল্ল সড়কে অবস্থিত। মন্দিরটির ইতিহাস খ্রিস্টপূর্ব ৩য় শতাব্দীতে রাজা দেবনম্পিয়তিস্সর রাজত্বকাল থেকে পাওয়া যায়। এটা বিশ্বাস করা হয় যে রাজা তার রাজত্বকালে দেশে বৌদ্ধধর্মের প্রবর্তনের পর দগোব নির্মাণ করেন, বো চারা রোপণ করেন এবং মন্দিরটি প্রতিষ্ঠা করেন।  অলুবিহারে শিলা মন্দির ছিল সেই ঐতিহাসিক স্থান যেখানে পালি ত্রিপিটক প্রথম সম্পূর্ণভাবে ওলা (তাল) পাতায় লেখা হয়েছিল। অনেক মঠের গুহা, যার মধ্যে কয়েকটি এই মন্দিরের কাছে অবস্থিত।   তথ্যসূত্র   বিষয়শ্রেণী:শ্রীলঙ্কায় বৌদ্ধ গুহা